Gafă de proporții din partea Poliției Române. Un echipaj de agenți rutieri au fost chemați de urgență la un accident, acolo unde o mașină s-a izbit într-un cap de pod și s-a rostogolit în șanț.
Un echipaj de poliție din Sebeș a fost solicitat să intervină, după ce un martor a sunat la numărul unic de urgență, precizând că un autoturism s-a izbit într-un cap de pod și s-a rostogolit în șanț.
Oamenii legii au ajuns la fața locului și au verificat mașina, dar nu au găsit și șoferul vinovat de accident sau alte victime. Aceștia au fost și la spital, în cazul în care șoferul ar fi mers singur să ceară ajutor, însă nu l-au găsit nici acolo.
La câteva ore după accident, un alt localnic sunase pentru a raporta un cadavru găsit la doar câțiva metri de locul în care avuse loc inițial accidentul. Se pare că polițiștii nu au verificat foarte bine locul accidentului și nu l-au descoperit pe șofer.
Acum, familia victimei susține că tânărul ar fi supraviețuit dacă oamenii legii îl găseau la timp. Mai mult, a fost deschisă o anchetă internă, iar cercetările continuă pentru a stabili cu exactitate cum s-a produs accidentul.
Un alt caz care a fost foarte cunoscut în urmă cu ceva timp este cel în care poliția din Gorj a căutat pentru crimă un bărbat greșit. Mai exact, în căutarea celui care și-a împușcat concubina, oamenii legii au făcut publică o imagine cu un alt bărbat.
Era vorba despre o persoană care avea deficiențe de auz și nu avea legătura cu dosarul. Cu toate acestea, imaginile cu fața lui au rulat la toate posturile TV timp de câteva zile. Cel care a sesizat greșeala a fost o rudă a persoanei vizate care nu avea nicio vină.
Cazul bătrânei de 80 de ani care a fost "victima" mascaților este altul în care Poliția a greșit. Aceștia au spart ușa, au pătruns în casa bătrânei, au scotocit peste tot, iar când și-au dat seama că au greșit adresa, au plecat.